SET ปิดลบ 7 จุด หลังเลื่อนฉีดวัคซีน “โควิด-19” จับตา “ศบค.” เคาะเปิดเมืองเพิ่ม
SET ปิดลบ 7 จุด หลังเลื่อนฉีดวัคซีน "โควิด-19" จับตา "ศบค." เคาะเปิดเมืองเพิ่ม โดยดัชนีปิดตลาดวันนี้ ที่ระดับ 1,568.19 จุด ลดลง 6.94 จุด หรือ 0.44% มูลค่าการซื้อขาย 8.4 หมื่นล้านบาท
12 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,568.19 จุด ลดลง 6.94 จุด หรือ 0.44% มูลค่าการซื้อขาย 8.4 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ย่อตัวลงมาจากการเลื่อนฉีดวัคซีนโควิด-19 ของนายกรัฐมนตรีและคณะรัฐมนตรีเช้าวันนี้ และจากการที่ดัชนีปรับชึ้นไปมากใกล้ระดับ 1,600 จุด ทำให้มีแรงขายทำกำไรออกมา สวนทางกับตลาดภูมิภาคเอเชีย แต่ตลาดยุโปรเปิดบ่ายก็ปรับตัวลงเช่นกัน
โดยปัจจัยหลักมาจากตลาดผิดหวังการเลื่อนฉีดวัคซีน ซึ่งก่อนหน้ามีหุ้นหลายตัวเก็งกำไรประเด็นเปิดเมืองรับนักท่องเที่ยวต่างชาติได้เร็ว ทำให้มีแรงขายทำกำไรออกมาหลังปรับขึ้นไปค่อนข้างมาก ขณะที่ประเด็นการเมืองยังต้องติดตามกันต่อไป ประกอบกับ อัตราผลตอบแทนพันธบัตรรัฐบาลสหรัฐ (Bond Yield) เริ่มดีดตัวขึ้น
สำหรับแนวโน้มการลงทุนในสัปดาห์หน้าคาดแกว่งตัว Sideway ทิศทางขาลง แต่คงยังไม่หลุด 1,560 จุด โดยต้องติดตามต่อไปว่ากระทรวงสาธารณสุขจะประกาศให้กลับมาฉีดวัคซีนของแอสตร้าเซนเนก้าได้เมื่อไร และปลายสัปดาห์หน้าศูนย์บริหารสถานการณ์โควิด-19 (ศบค.) จะพิจารณาการการเปิดเมืองมากขึ้น รวมทั้งมีการประชุมคณะนโยบายการเงินของธนาคารกลางสหรัฐฯ (FOMC) ในวันที่ 16-17 มี.ค.นี้ โดยธนาคารกลางในหลายประเทศยังไม่มีสัญญาณปรับขึ้นอัตราดอกเบี้ย ซึ่งเชื่อว่าเฟดก็คงไม่รีบปรับขึ้นเช่นกัน แต่นักลงทุนจับตาว่าเฟดจะส่งสัญญาณต่อทิศทางอัตราดอกเบี้ยอย่างไร
พร้อมให้แนวรับไว้ที่ 1,530 จุด แนวต้านให้ไว้ที่ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA     มูลค่าการซื้อขาย   2,725.31 ล้านบาท  ปิดที่ 344.00 บาท ลดลง 26.00 บาท
OR        มูลค่าการซื้อขาย   2,692.36 ล้านบาท  ปิดที่  30.25 บาท ไม่เปลี่ยนแปลง
GPSC      มูลค่าการซื้อขาย   2,672.28 ล้านบาท  ปิดที่  76.75 บาท เพิ่มขึ้น 1.75 บาท
PTT       มูลค่าการซื้อขาย   2,635.35 ล้านบาท  ปิดที่  41.75 บาท เพิ่มขึ้น 0.25 บาท
KBANK     มูลค่าการซื้อขาย   2,375.31 ล้านบาท  ปิดที่ 147.00 บาท  ลดลง 3.50 บาท
ตลาดหุ้นเอเชีย
